钦定古今图书集成/明伦汇编/官常典/第049卷 > 韩 寒
## 钦定古今图书集成/明伦汇编/官常典/第049卷 > 韩 寒

周“《武王》子。封于韩。”

按《左传僖公二十四年》：富辰曰：“昔周公吊二叔之不
咸，故封建亲戚，以蕃屏周邘。”晋、应、韩、武之穆也。《襄
公二十九年》：“晋叔侯曰：‘虞、虢、焦、滑、霍、扬、韩、魏，皆姬姓
也’。”

按《路史》：“周之初兴，大封同姓五十有三国，而文武之
胙又三十有二亏。晋应寒狄，武之穆也。　狄子、寒侯
偕，武穆也。”

成王十二年，王锡韩侯命。

按：《竹书纪年》：“成王十二年，王师、燕师城韩，王锡韩侯
命。”

宣王　年，韩侯朝于京师，王锡《韩侯命》。

按《诗经大雅》：“奕奕梁山，维禹甸之，有倬其道。”韩侯受
命，王亲命之。缵戎祖考，无废朕命。夙夜匪解，虔共尔
位。朕命不易，干不庭方，以佐戎辟。四牡奕奕，孔修且
张。韩侯入觐，以其介圭，入觐于王。王锡韩侯，淑旗绥
章，簟笰错衡，元衮赤舄，钩膺镂钖。鞹鞃浅幭，鞗革金
厄。韩侯出祖，出宿于屠。显父饯之，清酒百壶。其殽维
何，炰鳖鲜鱼。其维何？维笋及蒲。其赠维何？乘马路
车。笾豆有且，侯氏燕胥。韩侯取妻，汾王之甥，蹶父之
子。韩侯迎止，于蹶之里。百两彭彭，八鸾锵锵，不显其
光，诸娣从之，祁祁如云。韩侯顾之，烂其盈门。蹶父孔
武，靡国不到。为韩姞相，攸莫如韩乐。孔乐韩土，川泽，
𬣙𬣙。鲂𫚈甫甫，麀鹿噳噳。有熊有罴，有猫有虎。庆既
令居，韩姞燕誉。溥彼韩城，燕师所完。以先祖受命，因
时百蛮。王锡韩侯，其追其貊，奄受北国，因以其伯，实
墉实壑，实亩实籍。献其貔皮，赤豹黄罴。

〈朱注〉韩侯初立来朝，始受王命而归。诗人作此以送之。

按《路史》：“韩武庶子幽世失国，宣王中兴，韩讨不庭，锡
之梁山，奄受北国，是为韩西。”卫满伐之，而于海、曲
沃，并晋。有韩万为戎御。复采韩原，至景侯始命。凡二
十有四世，秦灭之。